Στην ανδρική ανατομία, ο **δακτύλιος της ακροποσθίας**, αλλιώς **ακροποσθικός** ή **φιμωτικός δακτύλιος**, βρίσκεται στην κορυφή της ακροποσθίας του ανθρώπινου πέους. Σχηματίζεται στην περιοχή της βλεννοδερματικής ένωσης, στην οποία ενώνονται η εσωτερική με την εξωτερική επιδερμίδα της ακροποσθίας. Η περιοχή επενδύεται από βλεννογόνο μεμβράνη και παρουσιάζει υψηλή συγκέντρωση από νεύρα και αιμοφόρα αγγεία. Ο δακτύλιος χαρακτηρίζεται από υψηλή ευαισθησία και θεωρείται σημαντικός για την σεξουαλική αίσθηση και λειτουργία του πέους.

Δομή
----

 Μεγέθυνση της βλεννογόνου μεμβράνης του ακροποσθικού δακτυλίου.
Ο ακροποσθικός δακτύλιος περιγράφεται ως ένας λεπτός ιστός από βλεννογόνο που εντοπίζεται στην εσωτερική πτυχή της ακροποσθίας. Το δέρμα του εμφανίζει ελαφρώς ζαρωμένη όψη και σχηματίζει λεπτές ραβδώσεις, όταν ανασύρεται για να αποκαλυφθεί η βάλανος. Συγκεντρώνει μεγάλο αριθμό αισθητήριων νεύρων που διεγείρονται με την κύλιση της ακροποσθίας και την τριβή της στη διάρκεια της σεξουαλικής πράξης.

Η συγκεκριμένη δομή μπορεί να είναι ελαφρώς στενότερη από το υπόλοιπο δέρμα της πόσθης, ενώ ορισμένες φορές, όταν ανασύρεται, δίνει την εντύπωση ενός στενού δαχτυλιδιού στη βάση της βαλάνου. Μια ελαφρά στένωση του ακροποσθικού δακτυλίου, ιδίως σε νεαρά άτομα, είναι φυσιολογική και συχνά αρχίζει να υποχωρεί με τη σεξουαλική ωρίμανση του άνδρα.

Μεγάλο μέρος ή το σύνολο του ακροποσθικού δακτυλίου αφαιρείται κατά την περιτομή λόγω της θέσης του στην ακροποσθία.

Λειτουργία
----------

Η δομή του ακροποσθικού δακτυλίου, τα απτικά σωμάτια του Μάισνερ και άλλα νεύρα που εντοπίζονται σε αυτόν τον καθιστούν πρωτίστως έναν αισθητήριο ιστό. Έχει υποτεθεί πως τα σωμάτια του Μάισνερ στην επιδερμίδα του δακτυλίου είναι προσαρμοσμένα για να ανιχνεύουν το τέντωμα του ιστού. Μελέτες πάνω στη συγκεκριμένη δομή υποστήριξαν πως η ανάσυρση και το τέντωμά της πιθανώς να διεγείρουν την αντανακλαστική σύσπαση του βολβοσηραγγώδους μυός. Σύμφωνα με τους συντάκτες της έρευνας, ο ακροποσθικός δακτύλιος παίζει σημαντικό ρόλο στα σεξουαλικά αντανακλαστικά του πέους κατά τη συνουσία. Συγκεκριμένα, έχει προταθεί πως ο πραγματικός ρόλος του στην ερωτική επαφή έγκειται στην ικανότητα να προκαλεί αντανακλαστική σύσπαση των μυών, οι οποίοι είναι υπεύθυνοι για την εκσπερμάτιση.

Δείτε επίσης
------------

* Ακροποσθία
* Ανδρικό αναπαραγωγικό σύστημα

Παραπομπές
----------

1. ↑  Kimmel, Michael· Milrod, Christine· Kennedy, Amanda (2014). *Cultural Encyclopedia of the Penis*. United States: Rowman & Littlefield Publishers. σελ. 73. ISBN 978-0759123120.
2. ↑  Fahmy, Mohamed (2020). *Normal and Abnormal Prepuce*. Springer International Publishing. σελ. 45. ISBN 9783030376215.
3. ↑  Hemat, R. A. S. (2001). *Urotext-Luts: Urology*. Urotext. σελ. 592. ISBN 9781903737033.
4. 1 2  García‐Mesa, Yolanda; García‐Piqueras, Jorge; Cobo, Ramón; Martín‐Cruces, José; Suazo, Iván; García‐Suárez, Olivia; Feito, Jorge; Vega, José A. (2021-06-12). «Sensory innervation of the human male prepuce: Meissner's corpuscles predominate». *Journal of Anatomy* **239** (4): 892–902. doi:10.1111/joa.13481. ISSN 0021-8782. PMID 34120333. PMC 8450466. .
5. ↑  Gallo, Luigi (June 2017). «The prevalence of an excessive prepuce and the effects of distal circumcision on premature ejaculation». *Arab Journal of Urology* **15** (2): 140–147. doi:10.1016/j.aju.2017.02.002. ISSN 2090-598X. PMID 29071143. PMC 5653616. .
6. ↑  Sorrells ML, Snyder JL, Reiss MD, *et al* (2007). «Fine-touch pressure thresholds in the adult penis». *BJU Int* **99** (4): 864–869. doi:10.1111/j.1464-410X.2006.06685.x. PMID 17378847. .
7. ↑  Fahmy, Mohamed A. Baky (2020). *Normal and abnormal prepuce*. Cham: Springer. ISBN 978-3-030-37621-5. 1145594327.
8. 1 2 3  Taylor JR, Lockwood AP, Taylor, AJ (1996). «The prepuce: Specialized mucosa of the penis and its loss to circumcision». *British Journal of Urology* **77** (2): 291–295. doi:10.1046/j.1464-410X.1996.85023.x. PMID 8800902. .  (Reprint: cirp.org)
9. ↑  «Natural Foreskin Retraction in Intact Children and Teens» (στα Αγγλικά). Ανακτήθηκε στις 26 Μαΐου 2021.
10. ↑  Podnar S (2012). «Clinical elicitation of the penilo-cavernosus reflex in circumcised men». *BJU Int* **209**: 582–5. doi:10.1111/j.1464-410X.2011.10364.. PMID 21883821. Αρχειοθετήθηκε από το πρωτότυπο στις 2012-07-28.. Ανακτήθηκε στις 2021-12-04.
11. ↑  Taylor JR (September 2007). «The forgotten foreskin and its ridged band (letter)». *J Sex Med* **4** (5): 1516. doi:10.1111/j.1743-6109.2007.00588.x. PMID 17727357. .
12. ↑  Taylor, JR (July 2007). «Fine-touch pressure thresholds in the adult penis (letter)». *BJU Int* **100** (1): 218. doi:10.1111/j.1464-410X.2007.07026\_4.x. PMID 17552969. .